 Zajednica športskih udruga općine Andrijaševci

# Vinkovačka 6

32271 Rokovci

U Rokovcima, 23. prosinca 2019. godine

Na temelju odredbi Zakona o udrugama (Narodne novine, broj: 74/14), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15),a u svezi s člankom 48. i 76. Zakona o sportu (NN 71/06, 124/10, 124/11, 86/12, 94/13,85/15 i 19/16), Izvršni odbor donosi:

ODLUKU

o načinu raspodjele raspoloživih sredstava iz Financijskog plana Zajednice športskih udruga općine Andrijaševci za 2020. godinu namijenjenih financiranju projekata i programa koje provode udruge članice Zajednice športskih udruga općine Andrijaševci

I.

Ovom Odlukom utvrđuje se način raspodjele sredstava namijenjenih financiranju projekata i programa udruga-članica Zajednice športskih udruga općine Andrijaševci od interesa za opće dobro u području sporta, u ukupnom iznosu od 421.000,00 kuna, a koja sredstva su iz Proračuna Općine Andrijaševci za 2020. godinu raspoređena na poziciji R140 Aktivnost A100140 Sport i rekreacija-Tekuće donacije Zajednici športskih udruga općine Andrijaševci i sukladno članku 76. Zakona o sportu NN 71/06, 124/10, 124/11, 86/12, 94/13, 85/15 i 19/16) dodijeljena Zajednici športskih udruga općine Andrijaševci (u daljnjem tekstu: Zajednica) za rad same Zajednice kao i za financiranje programa i projekata udruga/klubova koji su članovi Zajednice.

Slijedom navedenog, za financiranje programa i projekata udruga/klubova članica Zajednice za 2020. godinu kao i za funkcioniranje Zajednice predviđeno je 600.000,00 kuna, od čega će se sredstva u iznosu od 421.000,00 kuna dodijeliti temeljem provedenog postupka javnog natječaja za dodjelu financijskih sredstava.

Prioriteti za dodjelu sredstava su razne projektne aktivnosti kojima se unaprjeđuje kvaliteta života djece, mladeži i svih stanovnika Općine Andrijaševci kroz provođenje sportskih i rekreacijskih aktivnosti, a koje su usmjerene na sljedeća prioritetna područja:

* provođenje sportskih aktivnosti djece i mladeži;
* djelovanje sportskih udruga;
* sportska priprema, domaća i međunarodna natjecanja te opća i posebna zdravstvena sposobnost;
* zapošljavanje osoba za obavljanje stručnih poslova u sportu;
* sportsko–rekreacijske aktivnosti građana;
* sportske aktivnosti osoba s teškoćama u razvoju i osoba s posebnim potrebama.

II.

Sredstva navedena u točki I. raspodijeliti će se, predvidivo na 6 udruga, a na temelju javnog natječaja za financiranje godišnjih programa udruga u sportu za 2020. godinu (u daljnjem tekstu: Natječaj) čiji je nositelj Zajednica športskih udruga općine Andrijaševci i u skladu s dokumentacijom za provedbu Natječaja koja je sastavni dio ove Odluke.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta,
4. obrazac za procjenu kvalitete/vrijednosti projekta i
5. obrasce za provedbu projekta i izvještavanje.

Obrasci za prijavu iz stavka 1. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Popis priloga koje je potrebno priložiti uz prijavu

3.5. Obrazac izjave o partnerstvu (ako je primjenjivo)

Obrasci za provedbu projekta i izvještavanje iz stavka 1. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

IV.

Natječaj i dokumentacija za provedbu Natječaja iz točke III. objavljuje se u cijelosti na mrežnim stranicama/web stranici Općine Andrijaševci – www.andrijasevci.hr.

V.

Izvršni odbor Zajednice nadležan je za provedbu postupka.

Sukladno Uputama za prijavitelje, Izvršni odbor će imenovati Povjerenstvo za potpore udrugama kao jedinstveno radno tijelo za pripremu i provedbu cijelog postupka javnog natječaja koje će biti zaduženo za pripremu i provedbu javnog natječaja, otvaranje prijava i administrativnu provjeru propisanih uvjeta natječaja te ocjenu zaprimljenih projekata i programa koje su uspješno ispunile provjeru propisanih uvjeta natječaja.

Članovi Povjerenstva za potpore udrugama zaprimljenih projektnih prijava radit će sukladno proceduri navedenoj u Uputama za prijavitelje i Poslovniku Povjerenstva za potpore udrugama.

VI.

Na temelju provedenog postupka ocjenjivanja projekata, Izvršni odbor donosi Odluku o raspodjeli sredstava za financiranje projekata i programa udruga.

Na temelju Odluke iz stavka 1. ove točke Izvršni odbor će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na web stranici Općine Andrijaševci, www.andrijasevci.hr

VIII.

Za provedbu ove Odluke zadužuje se Izvršni odbor zajednice.

IX.

Ova Odluka stupa na snagu danom donošenja.

Predsjednik

Darko Duktaj